**Sofi Oksanen** (født 7. januar 1977 i Jyväskylä i Finland) er en finsk-estisk forfatter og dramatiker.

Bakgrunn
--------

Oksanen vokste opp i Jyväskylä i den midtre Finland. Hennes mor er en estisk diplomingeniør som vokste opp i det sovjetisk okkuperte Estland og emigrerte til Finland i 1970-årene. Faren er en finsk elektriker.

Oksanen har studert litteratur ved Jyväskylä universitet og Helsingfors universitet og senere drama ved Teaterhögskolan i Helsingfors.

Forfatterskapet
---------------

Tematikken i hennes forfatterskap spinner rundt postsovjetisk kvinneidentitet. I 2008 vant hun Finlandia-prisen for romanen *Puhdistus*, som delvis er basert på skuespillet ved samme navn. Boken ble også årets store bestselger i Finland. *Puhdistus* kom på norsk i 2010 med tittelen *Utrenskning*. Hun fikk Runebergprisen for *Puhdistus* i 2009, og i 2010 vant hun også Nordisk råds litteraturpris for romanen.

*Puhdistus* (*Utrenskning*) er solgt til mer enn tyve land og har ligget på toppselgerlistene i Sverige, Norge og Danmark, og har også solgt godt i USA.

### *Stalins kyr*

Utdypende artikkel: Stalins kyr

Oksanen debuterte med romanen *Stalinin lehmät* i 2003, på norsk med tittelen *Stalins kyr* i 2009. I romanen møter vi estiske kvinner fra forskjellige generasjoner og under ulike forhold. Hovedpersonen er Anna, en ung jente som vokser opp i Finland på den tiden da Estland ennå var en del av Sovjetunionen. Som barn lærte Anna å benekte sin estiske bakgrunn for å unngå horestemplet estiske kvinner risikerer å få i Finland. I tillegg til fortellinger om brutalitet og nød under andre verdenskrig, Sibirs fangeleire og sovjettidens overvåkningssamfunn, tematiserer Oksanen også spiseforstyrrelse og skjønnhetsdyrkelse blant unge jenter.

### *Baby Jane*

Hennes andre roman, *Baby Jane*, kom i 2005. *Baby Jane* kom på norsk i 2011. Historien utspiller seg i det urbane Helsingfors i 1990-årene, og temaet i denne boken er sosial angst. Boken handler om den selvsikre og tøffe Piki som er Helsingfors' cooleste lesbe med stor omgangskrets og som alle vil være sammen med. Plutselig lar hun seg fange hjemme og nærmest sulter ihjel, da hennes panikkangst bryter ut og som hun ikke greier å skjule lenger. Piki mister stadig grepet på tilværelsen til kjærestens store fortvilelse.

### *Utrenskning*

Sofi Oksanen under Bokmessen i Frankfurt i 2012

Utdypende artikkel: Utrenskning

I 2007 hadde Sofi Oksanens debutskuespill *Puhdistus* premiere på Finlands nasjonalteater. Senere samme år ble skuespillet satt opp på Eesti Draamateater i Tallinn og våren 2008 ble det gjesteframført på Dramaten/Elverket i Stockholm. 

Handlingen blir hovedsakelig utspilt i 1992 i Estland. Den gamle kvinnen Aliide finner en dag en ung kvinne på flukt i hagen på gården på landet. Hun heter Zara og viser seg til å være datterdatter til Aliides søster. Møtet fører til at Aliide må se tilbake på sitt eget liv og landets skjebne og de valg en tok under både den tyske og den sovjetiske okkupasjonen.

Stykket ble gitt ut som roman i 2008, på svensk i 2010 og norsk samme år.

Den estiske komponisten Jüri Reinvere skrev musikk og libretto til operaen *Purge* (*Puhdistus*), basert på boka. Denne produksjonen hadde premiere i Finlands nasjonalopera i 2012.

### *Da duene forsvant*

Utdypende artikkel: Da duene forsvant

*Da duene forsvant* ble gitt ut i Finland 31. august 2012, og på norsk året etter. Det er den tredje boken i trilogien om Estland, som har tiden under og etter andre verdenskrig som bakgrunn. Boken handler om forhold under okkupasjon, om motstand og forræderi, om ulykkelig ekteskap, om kjærlighet og farlige forbindelser, og om modige og svikefulle valg.

### *Putins krig mot kvinner*

I denne boken tar Oksanen for seg Russlands invasjoner av naboland. Hun går inn på Russlands krigføring og omfattende krigsforbrytelser mot Ukraina, og spesielt de russiske forsøkene på å nedkjempe ukrainsk kultur, språk og tradisjon. Grov seksualisert vold, særlig mot ukrainiske kvinner, er blant virkemidlene, som en videreføring av Den Røde Armés massevoldtekter i de baltiske landene mot slutten av 2. verdenskrig.

Boken er skrevet som sakprosa, med kildehenvisninger til vitneutsagn og annet bevismateriale. 

Per mars 2024 har boken blitt oversatt til 46 språk. På engelsk har boken tittel *Same River Twice – Putin’s War against Women*. Boken er forbudt i Russland.

### Avisartikler

Oksanen med Imbi Paju i 2009
Sofi Oksanen har fast spalte i det finske tidsskriftet Sihteeri&Assistentti og har skrevet i de finske avisene Sunnuntaisuomalainen, Metro og Aamulehti. Hennes artikler omhandler blant annet multinasjonal identitet, sensur på internett, menneskerettigheter og ytringsfrihet. Andre tema har vært historieløshet og estiske kvinners doble identitet.

Sammen med estiske Imbi Paju ga Sofi Oksanen i 2009 ut den finskspråklige artikkelserien *Kaiken takana oli pelko* («Bak alt står frykt»), som beskriver Estlands historie under den sovjetiske okkupasjonen. I bokens innledning begrunner Oksanen utgivelsen med hvor ødeleggende det kommunistiske samfunnssystemet var og at dette ikke er blitt tematisert og behandlet så ofte og grundig, i motsetning til nasjonalsosialismen.

Bibliografi
-----------

Romaner
* *Stalinin lehmät*, WSOY, 2003. På norsk som *Stalins kyr*, oversatt fra finsk av Morten Abildsnes (Oktober forlag, 2009). ISBN 978-82-495-0631-6
* *Baby Jane*, WSOY, 2005. På norsk som *Baby Jane*, oversatt fra finsk av Morten Abildsnes (Oktober, 2011). ISBN 978-82-495-0794-8
* *Puhdistus*, WSOY, 2008. På norsk som *Utrenskning*, oversatt fra finsk av Turid Farbregd (Oktober, 2010). ISBN 978-82-495-0654-5
* *Kun kyyhkyset katosivat*, 2012. På norsk som *Da duene forsvant*, oversatt fra finsk av Turid Farbregd (Oktober, 2013), ISBN 978-82-495-1076-4
* *Norma*, 2016

Drama
* *Puhdistus, näytelmä*, 2006
* *High Heels Society*, 2008

Essay
* «Husmor eller babe?» (publisert i *Syn og Segn* 2009)
* «Hammar og sign er gøy, hakekrossen alvor» (publisert i *Syn og Segn* 2009)

Priser
------

* Finlandia-prisen (2008)
* Kalevi Jäntti-prisen (2008)
* Runebergprisen (2009)
* Nordisk råds litteraturpris (2010)
* Prix Femina Étranger i (2010)
* Terra Mariana-korsets orden (2010)
* Pro Finlandia-medaljen (2012)
* Svenska Akademiens nordiske pris (2013)

Referanser
----------

1. ↑   Babelio, Babelio forfatter-ID 102771[Hentet fra Wikidata]
2. ↑   Archive of Fine Arts, abART person-ID 151894[Hentet fra Wikidata]
3. ↑   NooSFere, oppført som Sofi OKSANEN, NooSFere author ID 2147199682[Hentet fra Wikidata]
4. ↑   Discogs, Discogs artist-ID 4282393, besøkt 9. oktober 2017[Hentet fra Wikidata]
5. ↑  ; *Archive of Fine Arts*; besøksdato: 1. april 2021; abART person-ID: 151894.
6. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
7. ↑  ; *Autorités BnF*; besøksdato: 10. oktober 2015; BNF-ID: 162128514.
8. ↑   president.ee, besøkt 17. juni 2023[Hentet fra Wikidata]
9. ↑   ritarikunnat.fi, besøkt 17. juni 2023[Hentet fra Wikidata]
10. ↑   www.kirjasampo.fi, besøkt 27. mai 2017[Hentet fra Wikidata]
11. ↑   Finnish Book Foundation, kirjasaatio.fi, besøkt 16. april 2017[Hentet fra Wikidata]
12. ↑   «Runeberg-palkinto», besøkt 14. desember 2017[Hentet fra Wikidata]
13. ↑   «Runeberg-palkinto», arkiveringsdato 8. mars 2016, arkiv-URL web.archive.org[Hentet fra Wikidata]
14. ↑   demokraatti.fi, besøkt 2. juni 2023[Hentet fra Wikidata]
15. ↑   «Kulttuurin Suomi-palkinnot jaettiin yhdeksälle taiteilijalle – joukossa muun muassa kuvataiteilija Iiu Susiraja», publisert i Yle Uutiset, verkets språk finsk, utgitt 7. desember 2023, besøkt 7. desember 2023[Hentet fra Wikidata]
16. ↑  Sofi Oksanen - född till författare Svt.se, 2013, besøkt 4. august 2014
17. ↑  Judith Katzir (3. mai 2010). «The International Writers Festival, Jerusalem» (PDF). *Haaretz*. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp).
18. ↑  *«-Vibrerer av spenning.»* abcnyheter.no, 30. mars 2010 Arkivert 1. april 2010 hos Wayback Machine. (avlest 31. mars 2010)
19. ↑  Wennersten, Lina. Förlaget bryter med Oksanen. Svenska Dagbladet, 16. juni 2010
20. ↑  Författarpresentation Albert Bonniers Förlag: Sofi Oksanen Arkivert 22. august 2010 hos Wayback Machine.. Albert Bonniers Förlag.
21. ↑  «Kraftsalve mot Putin! Bokanmeldelse: Sofi Oksanen: «Putins krig mot kvinner»», VG, 7. mars 2024
22. ↑  «Med voldtekt som våpen», Dagbladet, 6. mars 2024
23. ↑  Sofi Oksanen får Nordiska rådets litteraturpris, 30. mars 2010, besøkt 4. august 2014
24. ↑  «Oksanen vinner fransk litteraturpris». YLE Uutiset. Besøkt 4. august 2014.
25. ↑  (fi) Sofi Oksaselle Pro Finlandia 3. desember 2012, besøkt 4. august 2014
26. ↑  «Now Swedish Academy's turn to honour author Oksanen». *YLE Uutiset*. 15. mars 2013.

Eksterne lenker
---------------

* (en) Offisielt nettsted Rediger på Wikidata

* (fi) Offisielt nettsted Rediger på Wikidata

* (en) Sofi Oksanen – kategori av bilder, video eller lyd på Commons Rediger på Wikidata
* (en) Sofi Oksanen på Internet Movie Database Rediger på Wikidata

* (no) Sofi Oksanen hos Sceneweb Rediger på Wikidata

* (en) Sofi Oksanen hos The Movie Database Rediger på Wikidata
* (de) Verk av og om Sofi Oksanen i katalogen til det tyske nasjonalbiblioteket
* oktober.no: *Stalins kyr* Arkivert 18. april 2018 hos Wayback Machine.
* oktober.no: *Utrenskning* Arkivert 24. august 2010 hos Wayback Machine.
* oktober.no: *Da duene forsvant* Arkivert 18. april 2018 hos Wayback Machine.
* Nordisk råd


|  |  |  |
| --- | --- | --- |
| Forrige mottaker:Per Petterson | **Vinner av Nordisk råds litteraturpris**(2010) | Neste mottaker:Gyrðir Elíasson |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Uppslagsverket Finland **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** ICCU **·** BNE **·** CiNii **·** Munzinger (iba) **·** MusicBrainz **·** Discogs
 |

Portal: Estland